《次韵程说和》
宋代·许月卿

灯花昨夜为谁开，谁笑泉田处士来。
不染一尘宜宝界，长如三月似天台。
频摇尘尾频挥翰，每看蟾轮每举杯。
和气满堂春拍拍，灯花昨夜为谁开。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。